TV+forteller+og+forandrer

Ola Njaastad: TV-journalistikk (2004) Kap 1

TV forteller og forandrer.
TV-bilder kan noen sjeldne ganger forandre verden fordi enkeltbilder har så stor fortellerkraft. Studenten på Den himmelske freds plass i 1989 er eksempel på en slik sterk TV-opplevelse, for ikke å nevne filmene fra 11.september 2001.

Hendelser som blir vist på TV får en langt større gjennomslagskraft enn hendelser som ikke blir omtalt på samme måte. Journalisten R. Kapucinski mener at Sovjets oppløsning kom som en direkte følge av at de politiske debattene i nasjonalforsamlingen ble direktesendt på TV, og folkets politiske bevissthet ble vekket.

Blod gjør seg ikke på TV. TV kan vise falne i krig, eller kister, og dette kan få opinionen til å gå mot krigen, et eksempel på det har vi i Vietnamkrigen. Men de senere år har også krigsherrer forsøkt å bruke TV, det så vi i Gulf-krigen, og det ser vi i "War against terror".

Bildene gir fortellerkraft, og bildene gir seerne følelsen av å være tilstede. Vansken for TV-journalisten kan vise seg på to måter: Noen ganger er det vanskelig å finne relevante bilder, en må konstruere, og andre ganger er det vanskelig å være grundig. Bildet er overflate, og kan lett bety forenkling av et budskap. Dette stiller krav til journalisten om å ha god bakgrunnskunnskap, velge stoff og formidle på en engasjert måte. Ellers kan det lett bli en revy av bilder som ikke gir opplevelse, men heller skaper likegyldighet. - De virkemidler som velges i TV-fortellingen må velges nøye med en baktanke: Å bygge opp under den historien som skal fortelles. Og selv om det er fakta som skal fortelles, bruker en i stor grad fiksjonsfortellingens virkemidler.

Forslag til problemstillinger fra dette kapitlet, når dere skal arbeide med en sak:

TV /bilder som har forandret verden. Er TV mer overfladisk enn for eksempel avis. Hvordan skaper TV-fortelleren engasjement? Hvordan kan bilder/film brukes av makthavere til å fremme krig?

Ord å forklare: Fiksjon Fakta TV-fortelling